
ROMÂNIA

MUNICIPIUL MARGHITA

   MARGITTA MEGYEI JOGU VAROS - MARGHITA TOWN

       415300 - Marghita,  jud. Bihor,                                                           telefon : +40259362001

       Calea Republicii,  nr.1,                                                                                      +40359409977

       Cod fiscal 4348947                                                                         
fax:      +40359409982

                                                   e-mail:primaria@marghita.ro


Nr. 4541 din 26.04.2023
RAPORT DE SPECIALITATE

privind aprobarea  acordului de parteneriat între UAT  Municipiul Marghita și ASOCIAȚIA Educationala Pro Time-R 
 pentru implementarea proiectului
 ”Viitoarea mea meserie „verde” pentru un Bihor curat”
Având în vedere Referatul de aprobare a Primarului Municipiului Marghita nr. 4540 din 26.04.2023  se propune adoptarea măsurilor necesare în vederea aprobării  acordului de parteneriat între UAT  Municipiul Marghita și ASOCIAȚIA Educationala Pro Time-R pentru implementarea proiectului ”Viitoarea mea meserie „verde” pentru un Bihor curat” proiect ce urmează a fi depus în cadrul Programului vizând educația și conștientizarea publicului privind protecția mediului derulat de Administrația Fondului pentru Mediu.

Potrivit Ghidului de finanțare a Programului aprobat prin ORDIN nr. 3.288 din 22 decembrie 2022, scopul programului reprezintă finanţarea nerambursabilă din Fondul pentru mediu a proiectelor vizând educaţia şi conştientizarea publicului privind protecţia mediului. Prin Program se vor susţine financiar activităţi vizând educaţia şi conştientizarea publicului privind protecţia mediului. Indicatorii de performanţă ai Programului sunt reprezentaţi de dimensiunea grupului-ţintă vizat de activităţile întreprinse şi de numărul de probleme de mediu abordate. 
Prin implementarea acestui proiect se va genera un efect pozitiv pe termen scurt şi mediu în comunitate, prin derularea activităților de conștientizare se va contribui la creșterea gradului de cunoaștere a importanței protejării mediului în prezent cât si pentru generațiile viitoare. 

Categorii de solicitanţi eligibili sunt organizaţiile neguvernamentale înfiinţate în baza Ordonanţei Guvernului nr. 26/2000 cu privire la asociaţii şi fundaţii, aprobată cu modificări şi completări prin Legea nr. 246/2005, cu modificările şi completările ulterioare, iar Suma maximă care poate fi acordată de AFM pentru finanţarea unui proiect este de 500.000 lei.
Grupul țintă al acestui proiect este format din 600 de persoane, în primul rând tineri cu vârsta cuprinsă între 6-18 ani. Aceștia vor fi împarțiți în trei categorii specifice de vârstă. Pentru fiecare categorie de tineri se vor desfășura activități specifice vârstei. Alături de elevi, la formarea grupului țintă, vor participa și profesorii îndrumători, dar și membrii eco-cluburilor din Bihor.
În acest context, raportat la conținutul și scopul măsurilor propuse, acestea reflectă exercitarea de către autoritatea deliberativă a atribuțiilor reglementate de art. 129 alin. 2 lit. b),  alin. 7 lit. a) și lit. i) și alin. 9 lit a) din O.U.G. nr. 57/2019 privind Codul administrativ, UAT Municipiul Marghita contribuind, alături de partenerii din cadrul parteneriatului la îndeplinirea obiectivelor asumate.

· Prin urmare, având în vedere: Referatul de aprobare al Administraţiei Fondului pentru Mediu nr. 90/ALA din 13.12.2022 a Ghidului de finanţare a Programului vizând educaţia şi conştientizarea publicului privind protecţia mediului; 
·  În temeiul prevederilor art. 13 alin. (1) lit. h) şi alin. (4) din Ordonanţa de urgenţă a Guvernului nr. 196/2005 privind Fondul pentru mediu, aprobată cu modificări şi completări prin Legea nr. 105/2006, cu modificările şi completările ulterioare, ale art. 57 alin. (1), (4) şi (5) din Ordonanţa de urgenţă a Guvernului nr. 57/2019 privind Codul administrative
· Art. 44 alin. (1) din Legea nr. 273/2006 privind finanțele publice locale, cu modificările și completările ulterioare.

În  temeiul   art. 136 alin. (8) din O.U.G. nr. 57/2019 privind Codul Administrativ,

PROPUNEM:


Adoptarea proiectului de hotărâre privind acordul de parteneriat între UAT  Municipiul Marghita și ASOCIAȚIA Educaționala Pro Time-R 
 pentru implementarea proiectului

 ”Viitoarea mea meserie „verde” pentru un Bihor curat”
        ÎNTOCMIT,

BOTOS ALEXANDRU
